
Ha én egyszer felnövök, avagy a felelősségteljes és tudatos felsőoktatási intézményválasztás
Magyarországon és a BGF extracurriculáris tevékenységeinek elégedettségi felmérése
Az ember életében jelentős szerepet játszik a munka, ezért nem mindegy, hogy mivel keresi meg a
mindennapi betevőjét. Nemcsak azért, mert a felnőttek jelentős idejüket munkával töltik, hanem
azért is, mert az állásnak meghatározó szerepe van a fizetés mértékében, a szociális ranglétrán való
elhelyezkedésben, az önbecsülésben és a társadalmi megítélésben is. Dolgozatomban azt vizsgáltam,
hogy a magyar fiatalok hogyan választják ki, mely felsőoktátási intézményben folytatják
tanulmányaikat, megalapozva karrierjüket. A második célom az volt, hogy megállapítsam, mi a
döntés alapja és feltétele a felsőoktatásba való jeletkezésnek. Feltételeztem, hogy a felsőoktátásban
tanuló diákok extracurriculáris tevékenységekbe való bevonása fejleszti személyiségüket.
Dolgozatom második részében a BGF-KVIK-es diákok elégedettségét vizsgáltam az iskola által
kínált extracurriculáris tevékenységek tekintetében.
Primer és szekunder adatokat gyűjtöttem egy online kérdőív segítségével mindkét témában. Az
elsőre 569 önkéntes válaszolt, míg a másodikra 25. A kérdőív elemzése során használtam mind
kvalitatív és kvantitatív módszereket. Egyik minta sem reprezentatív, így a következtetések csak a
saját kutatásomra évényesek.
Az első témára válaszolók 90%-a már felsőoktatási intézményben tanult, míg a maradék 1% már
vagy diplomával rendelkezik, vagy még középiskolában folytatja tanulmányait.
Megállapítható egy kezdetleges tendencia, miszerint a diákok egy része tudatosan készül a
felsőoktatásra. A családi hagyomány és nyomás kezd veszíteni szerepéből. Bár a fiatalok többsége
látja már a téma fontosságát, de még csak kis számban fordulnak szakértői segítséghez.
A második tanulmány eredményei megmutatják, hogy a KVIK-es extracrriculáris tevékenységei
alacsony részvételének hátterében nagy kommunikációs hibák húzódnak. A diákok többsége még
nem hallott a programokról és többségük még egyen sem vett részt. A dolgozat végén néhány
tanácsot gyüjtöttünk, hogyan lehetne növelni a tevékenységek népszerűségét, melyekkel az
intézmény versenyképes előnyökre tehet szert más intézményekkel szemben.



